G[alterius] dei gratia Eduensis episcopus, uniuersis et singulis presentes litteras inspecturis, Noticiam rei geste et ueritati testimonium perhibere. Uniuersitati uestre notum facimus quod dominus hugo li camus de arneto in nostra presentia recognouit quod bene didicerat et certus erat, per diligentem ueritatis inquisitionem quam fecerat, quod nullum ius habebat in foresta nec in terragio alteuallis et, si aliquod ius in eis habebat, illud ecclesie Sancti Symphoriani eduensis donabat im perpetuum et quictabat. Item in omnibus illis que idem hugo, quocumque modo tenebat, sine partitione eiusdem ecclesie in uilla et in terragio de turellis ipsam ecclesiam per medium im perpetuum accollegit. Si uero ecclesia in illa uilla uel terragio uille aliquid per elemosinam acquireret, sine partitione dicti hugonis suum esset. Si autem uterque uel alteruter ibidem per emptionem aliquid acquirerent, rem emptam per medium partirentur inter se, sed emptori medietas precii ab altero redderetur, uel emptor, quousque medietatem precii ab allero recepisset, rem emptam sine partitione alterius possideret. Item condictum est et promissum quod prior ecclesie sepefate et hugo sepedictus communi assensu et communi concordia in uilla sepe superius memorata unum ex hominibus suis bauliuum constituent, qui utrique ipsorum fidelitatem tenebit pariter et iurabit. Preterea idem hugo recognouit Grangiam Sancti Symphoriani et homines de Joeio habere et eisdem, si non haberent, habendum concessit im perpetuum in bosco tierceran plenum usagium ad calefaciendum, ad macheriam et essartum, saluis ipsi suis taschiis et suo usagio sicut prius. Quod si forte, quod absit, contra aliquod premissorum uenire presumeret, ipsum ad resipiscendum per excommunicationis in eundem et per interdicti in ipsius familiam, terram et homines sentenciam compellemus. D., uxor ipsius, hoc totum ratum habuit, laudauit pariter et concessit et uoluit sigillari, sicut dilectus noster, 